  Виталий Пронин Шаерамы уго ваньмаз сюрес вамен выжон интыосын но светофор пуктэмын ӧвӧл.Берло дыре Россиын арлы быдэ дасо сюрсъёсын адямиос сюрес вылын шуккиськыса куло. 40 процентэз - пыдын ветлӥсьёс.Мар кароно, сюресъёс кайгу медаз вае шуыса? Та юанлы валэктон утчазы Ижын котырес ӝӧк сьӧрын Удмуртиын Москвалэн нуналъёсыз дыръя. Соку шараяськиз: Москваын дунэн парковкаос понна бичам ваньмыз коньдон мынэ сюрес фондэ. Та юрттэ сюрес вамен выжон интыосты ӝог тупатыны. Со сяна, машинаослэсь ӝоглыксэс кулэстытон понна уг лэсьтыло ни нимысьтыз «вырйылъёс». Котькуд участоклы дасяло проект. Одно санэ басьто, макем ӵем татын адямиос ветло, макем трос машинаос ворттыло. Озьы луонлык кылдэ юзырес учыръёсты кулэстыны.Шаерысьтымы транспортъя но сюрес хозяйствоя министрлэн воштӥсез Владимир Афонькин пусйиз: Москвае таӵе ужан амалэнызы ӟечгес тодматскыны вуылоно, сюрес лэсьтыны дышетсконо. Шаерамы уго ваньмаз сюрес вамен выжон интыосын но светофор пуктэмын ӧвӧл. Кытын но отын ог-огзылы ог 200 метр кемын выжон интыос лэсьтэмын, соос машинаослы люкето. Мултэс переходъёсты кулэстыны чакламын. Соос кылёзы на школаос, нылпи садъёс но мукет соцобъектъёс дорын.Наталья Васнецова Туспуктӥз А. Горбунов  